མཚོ་ནུབ་སོག་རིགས་བོད་རིགས་རང་སྐྱོང་ཁུལ་ཐེམ་ཆེན་རྫོང་ཞིན་ཡོན་གྲོང་རྡལ་མེ་ལོང་སྡེ་བ་ནི་དམིགས་བསལ་གྱིས་སྔོན་ལ་སྤེལ་བའི་སྐྱེ་ཁམས་ཕྱུགས་ལས་འཛུགས་སྐྲུན་གྱི་ཚོད་ལྟ་བྱ་ཡུལ་ཞིག་ཡིན་ཞིང་།མེ་ལོང་མཉམ་ལས་ཁང་སྒྲིག་འཛུགས་བྱས་ཏེ་ཚོད་ལྟའི་གོམ་པ་ཐོག་མ་སྤོས་པ་དང་།འཚོལ་ཞིབ་གསར་གཏོད་བྱས་པ།གཅིག་གྱུར་སྲ་བརྟན་བཏང་བ་སོགས་ལོ་ངོ་གཉིས་ལྷག་གི་འཕེལ་རྒྱས་བརྒྱུད་རྗེས།བདེ་བླག་ངངམ་རྐང་མཉམ་ལས་ལམ་ལུགསགཙོ་བོ་ཡིན་པའིམེ་ལོང་དཔེ་དབྱིབསརྙེད་དེ།སྡེ་བ་ཡོངས་ཀྱི་འབྲོག་ཁྱིམ་དང་།རྩྭ་ས།ཕྱུགས་ཟོག་བཅས་བརྒྱ་ཆའི་བརྒྱ་མཉམ་ལས་ཁང་གི་མ་རྐང་དུ་ཞུགས་ཤིང་།ནང་རྐྱེན་དང་སྒྲིག་སྲོལ་གྱི་ཐོག་ནས་འབྲོག་ཁུལ་རྒྱུན་མཐུད་ངང་འཕེལ་རྒྱས་གཏོང་བར་འཚམ་པའི་ལྗང་མདོག་གི་དམངས་ཕྱུག་ལམ་བུ་ཞིག་དང་ཕྱུགས་ལས་རྣམ་པ་བསྒྱུར་བའི་འཕེལ་རྒྱས་ཀྱི་ལམ་བུ་ཞིག་རྙེད་དེ།ཞིང་ཆེན་ཡོངས་ཀྱི་སྐྱེ་ཁམས་ཕྱུགས་ལས་འཛུགས་སྐྲུན་བྱེད་པའི་དཔེ་མཚོན་མ་དཔེ་དང་ལེགས་གྲུབ་དཔེ་དབྱིབས་སུ་གྱུར།